Приложение 1 от 1 към Решение № 8от 25.01.2019 г., Протокол № 1, т.9

**ОБЩИНСКИ СЪВЕТ – ХИТРИНО, ОБЛАСТ ШУМЕН**

**О Т Ч Е Т**

**ЗА 2018 ГОДИНА НА КМЕТА НА ОБЩИНА ХИТРИНО**

**ЗА ИЗПЪЛНЕНИЕ НА „ПРОГРАМАТА ЗА УПРАВЛЕНИЕ НА ОБЩИНАТА**

**ЗА МАНДАТ 2015-2019 Г.”**

Уважаеми Дами и Господа,

За третата година на този мандат мога да заявя, че 2018 година също беше изключително ползотворна за работата на Общинска администрация Хитрино, имайки предвид резултатите от нея.

В продължение на съвместната ни работа от предходните години, се осланях на няколко основни принципа:

-Открито и ефективно управление на финансови средства и общински активи;

-Отговорно отношение към проблемите на общината и жителите й;

-Целесъобразност и законосъобразност във всички действия и вземане на решения;

-Обективност и компетентност на общинска администрация;

-Зачитане на морала, етиката и обществените очаквания;

-Прозрачност при управление и разпореждане с общински активи и процедури за възлагане и изпълнението на обществени поръчки;

-Активно използване на възможността за финансиране на реализацията на проекти със средства от европейските фондове и програми;

-Диалог с жителите по различни проблеми за развитието на Община Хитрино;

-Гарантиране на обществения интерес при разходването на бюджетни средства.

**ПРИОРИТЕТИ:**

Те са базирани на приоритетите за развитието на община Хитрино, заложени в Общинския план за развитие за периода 2014-2020г.:

**ПРИОРИТЕТ 1.** Развитие на общината, чрез насърчаване на предприемачеството и инвестициите.

 **ПРИОРИТЕТ 2.** Изграждане и осъвременяване на инфраструктурата за интегрирано пространствено развитие и опазване на околната среда.

 **ПРИОРИТЕТ 3.** Развитие на човешкия капитал, подобряване стандарта на живот, повишаване на заетостта, доходите и задържане на младите хора в района.

**ПРИОРИТЕТ 4.** Инвестиции в образование, социални дейности, култура, спорт и младежки дейности.

**ПРИОРИТЕТ 5.** Повишаване капацитета и добро управление в полза на местната общност и бизнеса.

**ЗАДАЧИ:**

1.Поддържане и продължаване подобряването на състоянието на общинската пътна и улична мрежа по населените места на територията на общината;

2. Разширяване на мрежата от социални услуги. Нови инвестиции в образованието, здравеопазването и грижата за възрастните;

3. Инвестиции в сградния фонд учебните и детски заведения, здравните служби, читалищата, клубовете и другите обществени сгради;

4.  Предоставяне на нови и още по-качествени административни услуги, в това число – и по електронен път;

5. Гарантиране на условия за обществен живот на младите и на възрастните хора. Подпомагане на граждански инициативи в полза на хората на община Хитрино. Организиране на културни, спортни и други обществени прояви;

6. Поддържане на по-чисти и приветливи населени места.

**ПРИНЦИПИ НА УПРАВЛЕНИЕ:**

-Открито и ефективно управление на финансови средства и общински активи;

-Отговорно отношение към проблемите на общината и жителите й;

-Целесъобразност и законосъобразност във всички действия и вземане на решения;

-Обективност и компетентност на общинска администрация;

-Зачитане на морала, етиката и обществените очаквания;

-Прозрачност при управление и разпореждане с общински активи и процедури за възлагане и изпълнението на обществени поръчки;

-Активно използване на възможността за финансиране на реализацията на проекти със средства от европейските фондове и програми;

-Диалог с жителите и неправителствения сектор по различни проблеми за развитието на Община Хитрино;

По **ПРИОРИТЕТ 1.** Развитие на общината, чрез насърчаване на предприемачеството и инвестициите.

ОБЩ УСТРОЙСТВЕН ПЛАН НА ОБЩИНА ХИТРИНО – одобрен с решение на Общински съвет Хитрино с Решение № 104 от 23.11.2018 г. , като предстои обнародване в Държавен вестник.

По **ПРИОРИТЕТ 2.** Изграждане и осъвременяване на инфраструктурата за интегрирано пространствено развитие и опазване на околната среда.

Ремонтни работи на сгради общинска собственост:

1.Ремонт покрив на бившe кметство с. Близнаци;

2.Ремонт покрив на многофункционална зала с.Байково;

3.Подобряване енергийната ефективнст на кметство с.Развигорово;

 4.Ремонт кметство с.Черна;

5.Ремонт на кметство с.Добри Войников;

6.Ремонт на кметство с.Върбак;

Строеж: Ремонт и рехабилитация на улични настилки в селата:

**с. Тимарево** ул. “Тича“, ул. „Чавдар“, ул. „Пирин“,

**с. Звегор** ул. „Тича“, ул. „Тракия“, ул. „Дружба“,

**с. Трем** ул. „Зелена гора“, ул. „Пирин“, ул. „Рила“,

**с. Сливак** ул. „Свобода“,

**с. Калино** ул. „Пирин“, ул. „Преслав“,

**с. Живково** ул. „Цар Борис“, ул. „Никола Вапцаров“,

 **с. Черна** ул. „Мир“,

**с. Студеница**,ул. „Херсон”, ул. „Преслав”, ул. „Младост”

 **с.** **Развигорово,** Доставка и монтаж нова еластична ограда;

**с. Добри Войниково,** Доставка и монтаж нова еластична ограда;

**По ПРИОРИТЕТ 3.** Развитие на човешкия капитал, подобряване стандарта на живот, повишаване на заетостта, доходите и задържане на младите хора в района.

Назначени работници по следните програми и проекти:

1. Осигуряване наа лични асистенти и домашни помощници по ПМС 332/2017 г. за периода 01.01.2018 г. до 31.12.2018 г. – 85 души назначени, като има продължение до 31.08.2019 година.
2. Проект „Работа” – за 1 година, от юни 2018 г. до юни 2019 г. – назначни 31 души.
3. Регионална програма за заетост от Бюро по труда – Шумен, за период от 6 месеца (юни 2018 г. – ноември – 2018 г.) – 18 души.
4. Национална програма „Активиране на неактивни лица” – от месец май 2018 г. до 31.12.2020 година, назначено 1 лице.
5. Проект „Приеми ме 2015” – за приемни семейства, от април 2018 г. до 31.12.2020 година, в момента са 8 души – приемни родители.

**По ПРИОРИТЕТ 4.** Инвестиции в образование, социални дейности, култура, спорт и младежки дейности.

Провеждане на местни фестивали и действия за запазване на културните традиции и обичаи:

Стана традиция в общината провеждането на Етнофестивал „Различни сме, но сме единни”, ”Засмяло се е Хитрино” в с. Хитрино, традиционен Общински събор с конни надбягвания и народни борби в с. Трем.

За шести път през 2018 година бе проведен турнира по мазни борби в чест на легендарния борец Коджа Юсуф в село Черна.

Утвърдена традиция вече са спортните турнири в общината по шах, футбол, тенис на маса. С ентусиазъм участват много младежи от всички села на общината.

**По ПРИОРИТЕТ 5.** Повишаване капацитета и добро управление в полза на местната общност и бизнеса.

Продължава обучението на служителите, чрез участие в курсове и семинари по местно икономическо развитие, подготовка и управление на проекти по ОП.

Извършва се контрол върху работата на общинска администрация и стриктното спазване на сроковете за издаване на документи.

Общината ежегодно организира специализиран транспорт на учениците към училищата и децата към целодневните детски градини.

Продължаваме да работим за жителите на село Хитрино след инцидента, който претърпя Хитрино на 10.12.2016 година. Резултатите са видими, всички решения се вземат от местния Обществения съвет и Общински съвет Хитрино.

Усилията ни са насочени към запазване на финансовата стабилност на общината, чрез строга финансова дисциплина. Независимо от всички трудности, през 2018 г. успяхме да изпълним множество дейности заложени по приоритети в програмата.

Въпреки трудностите и наложените ограничения, мога да заявя, че нямаше отстъпление от поетите ангажименти за постигане на главната ни стратегическа цел. Запази се нивото на предлаганите социални услуги и се увеличи обхватът им. Поддържат се и разнообразяват културните и спортни мероприятия.

Уважаеми Дами и Господа

Изказвам своята искрена благодарност на всички вас, които допринесохте за успеха на общите ни усилия да направим живота в Община Хитрино по-хубав.

Убеден съм, че всички заедно ще продължим да работим за доброто бъдеще на нашата община.

Настоящият отчет за 2018 година на г-н Нуридин Исмаил- Кмет на община Хитрино за изпълнение на Програмата за управление на община Хитрино за мандат 2015 – 2019 година е приет от Общински съвет Хитрино, на заседанието му, проведено на 25.01.2019 година, с Протокол № 1, точка 8.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА:**

ПРОТОКОЛИСТ НА ОбС ХИТРИНО